**projektas**

**reg. Nr. T-101**

**2.11. darbotvarkės klausimas**

**Pasvalio rajono savivaldybės taryba**

**Sprendimas**

**Dėl SUTIKIMO PERIMTI VALSTYBĖS TURTĄ PASVALIO RAJONO**

**SAVIVALDYBĖS NUOSAVYBĖN**

2020 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 8 straipsnio 1 dalimi bei atsižvelgdama į Lietuvos automobilių kelių direkcijos prie susisiekimo ministerijos 2020 m. balandžio 21 d. raštą Nr. (14.3E)2E-3411 „Dėl medienos perdavimo“, Pasvalio rajono savivaldybės taryba nusprendžia:

1. Sutikti perimti Pasvalio rajono savivaldybės nuosavybėn savarankiškosioms savivaldybių funkcijoms vykdyti valstybei nuosavybės teise priklausantį, šiuo metu Lietuvos automobilių kelių direkcijos prie susisiekimo ministerijos patikėjimo teise valdomą trumpalaikį materialųjį turtą – 166,00 kub. m medienos, kurios bendra įsigijimo vertė – 3 320,00 Eur.

2. Perėmus Pasvalio rajono savivaldybės nuosavybėn šio sprendimo 1 punkte nurodytą turtą, jį perduoti Pasvalio savivaldybės administracijos Pasvalio apylinkių seniūnijai valdyti, naudoti ir disponuoti juo patikėjimo teise.

3. Įgalioti Pasvalio rajono savivaldybės administracijos direktorių pasirašyti šio sprendimo 1 ir 2 punktuose nurodyto turto perdavimo ir priėmimo aktus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2020-05-06 tel. 54 114

Suderinta DVS Nr. RTS-107

Pasvalio rajono savivaldybės tarybai

**AIŠKINAMASIS RAŠTAS**

**Dėl SUTIKIMO PERIMTI VALSTYBĖS TURTĄ PASVALIO RAJONO**

**SAVIVALDYBĖS NUOSAVYBĖN**

2020-05-06

Pasvalys

**1. Problemos esmė.**

Pasvalio rajono savivaldybės (toliau – Savivaldybė) administracija gavo Lietuvos automobilių kelių direkcijos prie susisiekimo ministerijos 2020 m. balandžio 21 d. raštą Nr. (14.3E)2E-3411 „Dėl medienos perdavimo“, kuriuo siūlo Savivaldybei perimti nuosavybėn trumpalaikį materialųjį turtą – medieną savarankiškosioms savivaldybės funkcijoms įgyvendinti. Šis turtas Savivaldybės nuosavybėn galės būti perduotas Lietuvos Respublikos Vyriausybės nutarimu. Vadovaujantis Valstybės turto perdavimo valdyti, naudoti ir disponuoti juo patikėjimo teise tvarkos aprašu, patvirtintu Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, rengiant Lietuvos Respublikos Vyriausybės nutarimą turi būti priimtas Savivaldybės tarybos sutikimas perimti valstybės turtą.

Tuo pačiu sprendimu perimtas Savivaldybės nuosavybėn turtas perduodamas Savivaldybės administracijos Pasvalio apylinkių seniūnijai valdyti, naudoti ir disponuoti juo patikėjimo teise (šiuo metu mediena yra Pervalkų k., Pasvalio apyl. sen., gauta nupjovus medžius prie rekonstruojamo kelio).

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė